Awadem d aferdis agejdan deg wuḍris ullis neɣ deg teḥkayt, ɣef uwadem i bnan yineḍruyen n taḥkayt-nni, mebla awadem ur tezmir ara teḥkayt ad teddu ɣer zdat. D netta i dyesslalayen tigawin id- ibennun ineḍruyen. Iwudam, zemren ad ilin d imdanen akken zemren ad ilin d iɣersiwen, akken zemren diɣ ad ilin ffɣen i tilawt. SALHI.M.A yesbadu-d awadem yenna-d: «Awadem d aferdis agejdan di teṣleḍt n tsiwelt am netta am tigawt am tkerrist am wakud am wadeg. Ur yessfek ara yiwen ad yessaɛdel gar uwadem akk d umdan. Awadem, yettili kan deg weḍris (..), ma yella d amdan, yettidir di tilawt ur yeḥwaǧ ara aḍris akken ad yili ».52 Aya ibeggen-d belli awadem d ul n taḥkayt, ur tezmireḍ ara ad d-taruḍ kra n weḍris ullis meblaiwudam.